དེ་ཡང་ཟླ་འདིའི་ཕྱི་ཚེས་༨ཉིན་སྦི་སྦི་སི་གསར་ཁང་གིས་གནས་ཚུལ་སྤེལ་གསལ་ལྟར་ན།རྒྱ་གར་མ་ཧ་ར་ཤི་ཏ་ར་མངའ་སྡེའི་ས་གནས་ཁྲིམས་ཁང་ཞིག་གིས་ཁ་སང་ཕྱི་ཚེས་༧ཉིན།རྒྱ་གར་ལྡི་ལི་གཙུག་ལག་སློབ་གཉེར་ཁང་གི་སློབ་དཔོན་ཆེན་མོ་ས་ཡེ་བྷ་བྷ་དང་གཞན་མི་བཞིས།ཁྲིམས་འགལ་གྱི་ལྐོག་ཇུས་བཤམས་ནས་རྒྱལ་ཁབ་ལ་དམག་འཐབ་གྲ་སྒྲིག་བྱེད་རྒྱུའི་ནག་ཉེས་བསགས་ཡོད་པ་ར་སྤྲོད་བྱུང་ནས།ཁྲིམས་ཁང་དེའི་ཁྲིམས་དཔོན་གྱིས་ས་ཡེ་བྷ་བྷ་སྐོར་ལ་བཅད་ཁྲ་ཞིག་བཟོས་ཡོད་པའི་ནང་ཕྱི་ལུས་ཀྱི་ཐོག་ནས་ཁོ་པ་ཞ་བོ་ཡིན་རུང་།ནང་སེམས་ཀྱི་ཐོག་ནས་ཐང་པོ་རེད།ཅེས་དང་།ཚེ་བཙོན་གྱི་ཉེས་པ་ནི་ཁོའི་ནག་ཉེས་ལ་ཆུང་དྲགས་པ་རེད་ཅེས་བརྗོད་ཡོད་འདུག